На основу члана 48. Статута Фудбалског савеза Србије (Службени лист ФСС "Фудбал", ванредни бр. 18/2017 и 7/2019), Одбор за хитна питања ФСС, на седници одржаној 24.7.2020. године, донео је

 **ПРАВИЛНИК**

 **O СТРУЧНОM РАДУ ФУДБАЛСКОГ САВЕЗА СРБИЈЕ**

1. **- ОПШТЕ ОДРЕДБЕ**

 **Члан 1.**

Правилник о стручном раду Фудбалског савеза Србије (у даљем тексту: Правилник) садржи основне смернице и оквирне одредбе стручног рада и обухвата услове за реализацију постављених начела.

 Правилником се утврђују нивои стручног рада у оквиру ФСС и његових чланова – територијалних ФС и клубова, као и одговарајући инструменти који ће осигурати организационе, кадровске, програмске основе и друге предуслове за трајно и систематско унапређивање квалитета фудбалског спорта и развијање врхунског стваралаштва у фудбалу.

1. **- ЈЕДИНСТВЕНИ СИСТЕМ СТРУЧНОГ РАДА**

 **Члан 2**.

Јединствени систем стручног рада у фудбалској организацији, темељи се на :

* анализи - моделирању савремене фудбалске игре,
* дефинисању критеријума препознавања талената - селектирању,
* управљању процесима обуке и тренинга путем мултидисциплинарног

научно - стручног приступа за све узрасне категорије играча,

* управљању развојем играча - игре кроз развојне и такмичарске програме,
* управљању стањем - процесом спортске форме,
* програму перманентног образовања и профилисања тренера

 (заснованом на УЕФА тренерској конвенцији и другим прописима у

 оквиру ФСС, који се односе на професију).

 **Члан 3.**

Јединствени систем стручног рада приоритетно се односи на организацију, управљање, стручна тела, различити статус, профиле и звања фудбалских тренера, повезујући га у функционалну целину, обавезујући ФСС и његове чланове - клубове и територијалне савезе, да га у својим срединама успоставе и примењују.

**Члан 4**.

Јединствени систем стручног рада, условљен је системом образовања и усавршавања стручних кадрова – тренера у области фудбалског спорта, на основу УЕФА Конвенције о профилисању и едукацији тренера.

1. **– ИНСТИТУЦИЈЕ СТРУЧНОГ РАДА**

 **Члан 5.**

Основни носилац стручног рада је Фудбалски савез Србије (Спортски сектор) непосредно у оквиру својих надлежности, а посредно кроз доношење и спровођење овог правилника у фудбалским клубовима и територијалним савезима у саставу ФСС , као његових чланова.

Стручни саветодавни органи (стручна тела), који усмеравају, саветују - интегришу програме и помажу у конкретизовању стручног рада, као и стручно – кадровске политике су стручни одбори, комисије и већа, на нивоу ФСС или територијалних фудбалских савеза и клубова.

Непосредни носиоци стручног рада у целокупној фудбалској организацији, ФСС и његовим члановима, су стручњаци, чланови одговарајућих секција стручно - струковне организације фудбалских тренера ФСС, по функцијама :

* + - спортски /технички руководиоци,
		- селектори,
		- инструктори,
		- тренери различитих звања и профила

**IV – СТРУЧНА ТЕЛА И НЕПОСРЕДНИ НОСИОЦИ СТРУЧНОГ РАДА**

 **ФСС И ТЕРИТОРИЈАЛНИХ САВЕЗА**

 **Члан 6.**

**Стручни одбор** је саветодавно, стручно тело ФСС, чији је основни задатак да ради на унапређењу фудбалског спорта кроз јединствен систем стручног рада, у складу са Статутом ФСС или територијалног савеза, који дефинише стручну стратегију.

Стручни одбор предлаже одређена кадровска решења у оквиру свог делокруга рада, разматра извештаје – планове, програме изабраних стручњака, даје оцену успешности рада стручњака на основу анализе и поставњених циљева, саветује и комуницира по свим стручним питањима фудбала, са председником и спортским/техничким директором ФСС.

Питања састава, броја чланова, председавања, начина комуникације и коресподенције, дужини мандата, пословника о раду, задатака, регулишу се посебним актима у оквиру фудбалске организације.

 **Члан 7.**

**Омладинска комисија** је саветодавно стручно тело, чији је основни задатак да унапређује, саветује и контролише стручна питања везана за развој омладинског фудбала, млађих категорија играча, као што су организација и пропозиције такмичења млађих категорија, контрола програма млађих категорија клубова и њихово лиценцирање и спровођење, стратешке смернице критеријума селектирања и програма рада са млађим категоријама елитног такмичења.

Омладинска комисија предлаже спортском/техничком директору ФСС одређена кадровска решења у оквиру свог делокруга рада.

Питања састава, броја чланова, председавања, начина комуникације и коресподенције, дужини мандата, пословника о раду, задатака, регулишу се посебним актима у оквиру фудбалске организације.

 **Члан** **8.**

**Стручно веће Центра за едукацију тренера ФСС** је саветодавно стручно тело установљено у циљу образовања фудбалских тренера и других кадрова везаних за фудбалски спорт, чији је основни задатак унапређење програма образовања по УЕФА тренерској конвенцији и селекцији тренера који испуњавају услове да се образују у систему школовања ФСС.

Питања састава, броја чланова, председавања, начина комуникације и коресподенције, дужини мандата, пословника о раду, задатака, регулишу се посебним актима у оквиру фудбалске организације.

 **Члан 9.**

 **Спортски / технички директор,** је стручна функција, која у складу са спортском стратегијом, непосредно управља спровођењем циљева и задатака осталих стручних функција у оквиру организације.

 На предлог Стручног одбора, поставља га или разрешава за одређени мандатни период, Извршни одбор ФСС.

 **Члан 10.**

 **Селектор ФСС** је стручна функција, која у складу са организацијом такмичења ФИФА и УЕФА, управља селектирањем, припремом и такмичењем селекције - репрезентације ФСС коју води.

 На предлог Спортског/техничког директора и Стручног одбора, поставља га или разрешава дужности, Извршни одбор ФСС у сврху испуњења спортског циља конкретног такмичења или планског спровођења програма развоја селектираних играча и модела игре.

 Селектори ФСС се могу поставити за следеће категорије играча, а у складу са стратегијом ФСС или територијалног савеза : А репрезентација, У-21, У-19, У-17 и У-15, мушких и женских селекција и футсала.

 **Члан 11**.

**Селектор А тима**, је самосталан у раду и за свој рад одговара спортском/техничком директору и Извршном одбору ФСС, а у обавези је, да Стручном одбору достави план и програм рада, са дефинисаним циљевима и аргументима, као и да подноси периодичне извештаје.

 У координацији са спортским/техничким директором, формира адекватан стручни штаб, различитих профила тренера и других стручњака.

 **Члан 12**.

 Основни задатак селектора А тима, је стварање врхунске селекције, репрезентације – тима, адекватне игре којом је извесно достићи постављене циљеве у конкретном међународном такмичењу.

 Поред тога, селектор са стручним штабом и екипом – тимом, представља - репрезентује државу и ФСС и као такав је дужан да се своје активности подреди општим интересима и да поступа у складу са важећим прописима и уговором који је закључио са ФСС.

 **Члан 13.**

 **Селектори млађих селекција** имају основни задатак, да спроводе стратегију развоја селектираних играча – игре, односно кроз програме рада и такмичења, припреме и едукује селектиране играче за испуњење циљева А тима у будућности. Поред тога имају обавезу и задатак да у конкретном такмичењу постигне зацртане такмичарске циљеве.

 У координацији са спортским/техничким директором, формирају се адекватни стручни штабови, различитих профила стручњака.

 **Члан 14**.

Сви селектори, обавезни су да међусобно сарађују у складу са стратегијом стручног развоја и смерницама спортског/техничког директора и да у свом раду спроводе и примењују постављене критеријуме селектирања кроз процес, програме рада и такмичења.

**Члан 15**.

 Чланови стручног штаба млађих националних селекција, морају испуњавати следеће услове:

* вишегодишње искуство у раду са млађим категоријама,
* да су у фудбалској организацији успешно радили на стручно-

 селективним пословима у клубовима или територијалним савезима,

* потребна звања за своје функције.

 Права и обавезе чланова стручног штаба регулишу се интерним актима ФСС, односно уговорима које су потписали са ФСС.

**Члан 16.**

Сви селектори, млађих селекција, обавезни су да учествују у програмима процеса перманентног образовања тренера, према плану и програму Стручног већа Центра за образовање тренера и ОФТ ФСС.

**Члан 17**.

Селектори млађих селекција су дужни да спортском/техничком директору достављају периодичне планове рада и такмичења, као и да достављају извештаје о реализацији програма.

**Члан 18.**

Селектори морају да испуњавају следеће услове по питању

 едукације и звања:

 Селектор А и У-21 **UEFA PRO**  лиценца

 Селектор У-19 , У-17 и У-15 **UEFA A Elite Youth** лиценца

 Селектор за жене А и У-21 **UEFA PRO** лиценца

 Селектор за жене У-19, У-17 и У-15 **UEFA A Elite Youth** лиценца

 Селектори футсала **UEFA B Futsal** лиценца

 **Члан 19.**

Са селекторима се закључује професионални уговор о раду на одрђени временски период.

**Члан 20.**

У сврху циља реализације селективног процеса, селектирању потенцијалних младих играча за примарне селекције ФСС и територијалних савеза, организује се **инструкторско - селекторска служба** ФСС и територијалних савеза.

Инструкторска служба делује као орган у склопу спортског сектора ФСС или територијалних савеза.

**Члан 21.**

Поред примарног циља селективног процеса, инструкторска служба, по плану изводи програме школе фудбала са селектираним играчима базичних селекција /У- 13/ ФСС или територијалних савеза. Селективни процес се води на целокупној територији ФСС, као и у дијаспори по планираним активностима.

 Инструкторско - селекторска служба има задатак, да презентира своје програме стручног рада, који се изводе на школама ФСС, тренерима клубова из којих долазе селектирани играчи и у свим заинтересованим срединама.

 **Члан 22.**

Инструкторско - селекторска служба делује као Колегијум инструктора, а састоји се од инструктора ФСС и инструктора теритеријалних савеза.

 Детаљну организацију, циљеве и задатке инструкторско - селекторске службе, врши спортски/технички директор, чијој развојној стратегији је служба подређена.

Колегијумом инструктора руководи инструктор - координатор.

**Члан 23.**

**Инструктор - селектор** представља стручно лице, са тренерским искуством у стручно - педагошком раду са младим играчима, како на теоретском (аналитика фудбала) тако и на практичном извођењу

(демонстрацији) тренажних активности.

 Профил инструктора - селектора поред наведеног, подразумева способности организације и комуникације, као и кредибилитет у односу са тренерима, клубовима из којих се селектирају играчи.

 Услов за постављање нструктора – селектора ФСС, поред наведених карактеристика профила, је **UEFA A Elite Youth** лиценца.

 Услов за поставњаље инструктора територијалног савеза је **UEFA B Youth** лиценца.

 **Члан 24.**

 Све стручне функције, по Правилнику Центра за едукацију тренера ФСС, морају имати одговарајућа стручна звања – дипломе и морају бити чланови одговарајућих секција ОФТ ФСС.

1. **- ПЛАНИРАЊЕ И ПРОГРАМИРАЊЕ СТРУЧНО - ПЕДАГОШКОГ РАДА**

 **Члан 25.**

Фудбалски савез Србије, територијални савези и клубови, планирају и програмирају активност на унапређењу фудбалског спорта путем оквирног четворогодишњег циклуса, у оквиру којих се усклађује организација и годишњи, периодични програми разрађени по секторима и узрастима младих играча.

Програмима се обавезно утврђују задаци квалитетних такмичења у оспособљавању и репродукцији младих играча.

 **Члан 26.**

Програмирање и планирање стручно-педагошког рада врши се на основу програма рада клуба, у оквиру фудбалске школе ФСС. Директори млађих категорија, тренери клубова дужни су да планирају рад путем дневних, недељних, периодичних и годишњих планова рада и јединственог дневника рада са комплетном евиденцијом.

Увид у програмирање, планирање и вођење евиденције за временски период који се дефинише, врши одговарајући орган који делегира стручна омладинска комсија ФСС (посебним актом).

**VI - МИНИМУМ НОРМАТИВА ЗА СТРУЧНО - ПЕДАГОШКИ РАД СА**

 **МЛАЂИМ КАТЕГОРИЈАМА ИГРАЧА**

 **Члан 27.**

 Минимум норматива за стручно – педагошки рад са млађим категоријама играча, дефинисан је овим правилником или правилником који би се посебно односио на ову област.

 **VII – КВАЛИФИКАЦИОНА СТРУКТУРА ТРЕНЕРА КЛУБОВА**

 **(СЕНИОРСКЕ КАТЕГОРИЈЕ / ОМЛАДИНСКЕ КАТЕГОРИЈЕ)**

 **Члан 28.**

 У клубовима свих рангова такмичења ФС Србије, територијалних и других савеза, могу радити уз обавезно лиценцирање и дозволуза рад, тренери који су своја звања или верификацију звања, стекли у Центру за едукацију фудбалских тренера ФСС, према националном и УЕФА плану и програму, а који су чланови секција стручно-струковне организације фудбалских тренера ФСС.

 **Члан 29.**

Квалификациона структура и обавезан број тренера за такмичарску сезону, одређује се, према степену такмичења у коме се такмичи први тим одговарајућег клуба и то :

1. **Клубови Супер лиге Србије (I сениорски ранг такмичења) :**

Морају имати закључен професионални уговор или радни однос са

 спортским руководиоцима и тренерима.

 I сениорски тим :

 *а)* **Спортски/технички директор -** сертификат спортскименаџмент ПРО клуба

 *б)* **Шеф стручног штаба** –UEFA/ФСС PRO лиценца,

 *ц)* **I тренер асистент** – UEFA A лиценцом,

 *д)* **II тренер асистент** – UEFA A лиценца или тренер специјалиста физичке

 припреме - ФССлиценца

 *е)* **тренер специјалиста за рад са голманима** – UEFA А GK лиценца

 Клубови Супер лиге Србије, морају имати тимове млађих категорија играча као и одређену квалификациону структуру тренера и то :

* Тимове узрасних категорија **У-19 / У 17 / У 15 / У 13** у редовном такмичењу**,**

*а)* **Директор омладинске школе/академије** са UEFA PRO/ А Elite Youth лиценцом,

 *б)* **Тренере узрасних категорија играча,** чија квалификација зависи од степена такмичења тима (Члан 31.),

 *ц)* **Тренера специјалисту за рад са голманима** UEFA B GK лиценца,

 *д)* **Тренера специјалисту физичке припреме** - ФССлиценца.

1. **Клубови Прве лиге Србије** (II сениорски ранг такмичења)

 Морају имати закључен професионални уговор или радни однос са

 спортским руководиоцима и тренерима.

 I сениорски тим :

 *а)* **Шеф стручног штаба** –UEFA/ФСС PRO лиценца,

 *б)* **I тренер асистент** – UEFA А лиценцом,

 *ц)* **II тренер асистент** – UEFA А лиценца или тренер специјалиста физичке

 припреме - ФССлиценца

*д)* **тренер специјалиста за рад са голманима** – UEFA А GK лиценца

 Клубови Прве лиге Србије, морају имати тимове млађих категорија играча као и одређену квалификациону структуру тренера и то :

* Тимове узрасних категорија **У-19 / У 17 / У 15 / У 13** у редовном такмичењу**,**

*а)* **Директор омладинске школе/академије** са UEFA PRO/ A Elite Youth

лиценцом,

 *б)* **Тренере узрасних категорија играча,** чија квалификација зависи од степена такмичења тима (Члан 31.),

 *ц)* **Тренера специјалисту за рад са голманима** UEFA B GK лиценца,

 *д)* **Тренера специјалисту физичке припреме** - ФССлиценца.

1. **Клубови лига територијалних савеза - Српске лиге** (III сениорски ранг

 такмичења)

 Морају имати закључен уговор о стручном ангажовању тренера

 I сениорски тим :

 *а)* **Шеф стручног штаба** –UEFA А лиценца,

 *б)* **Тренер асистент** – UEFA B лиценцом

 *ц)* **Тренер специјалиста за рад са голманима** – UEFA B GK

 Клубови лига територијалних ФС, морају имати тимове омладинских категорија играча, као и одређену квалификациону структуру тренера и то :

* Минимум 3 (три) од тимова узрасних категорија **У-19 / У 17 / У 15 / У 13** у редовном такмичењу**,**

 *а)* **Тренере узрасних категорија играча,** чија квалификација зависи од степена такмичења тима (Члан 31.),

 *б)* **Тренера специјалисту за рад са голманима** UEFA B GK лиценца,

4**. Клубови зонских лига** (IV ранг такмичења)

 I сениорски тим :

 *а)* **Тренер** –UEFA / ФСС B лиценца,

 *б)* **Тренер асистент** – UEFA / ФСС C лиценца

 Клубови зонских лига, морају имати тимове омладинских категорија играча, као и одређену квалификациону структуру тренера и то :

* Минимум 1 (један) од тимова узрасних категорија **У19/У17/У15/У13/У10** у редовном такмичењу**,**

 *а)* **Тренера узрасне категорија играча,** чија квалификација зависи од степена такмичења тима (Члан 31),

 5**. Клубови**

 **- окружних - подручних лига** (V и остали нижи рангови такмичења)

 I сениорски тим :

 -  **Тренер** - UEFA / ФСС C лиценцом

 6. **Клубови Супер лиге Србије за жене** ( I ранг такмичења)

 I сениорски тим :

 *а)* **Шеф стручног штаба** - UEFA А лиценцом

 *б)* **Тренер асистент** - UEFA B лиценцом

 *ц)* **Тренер специјалиста за рад са голманима** – ФСС ГК лиценца

 Млади тим **:**

 **Тренер** са UEFA B лиценцом

 6. **Клубови Прве лиге Србије за жене** ( II ранг такмичења)

 I сениорски тим :

 а) **Шеф стручног штаба** – UEFA B лиценцом

 *б)* **Тренер асистент** - UEFA / ФСС C лиценцом

 Млади тим **:**

 **Тренер** са UEFA C / ФСС Ц / ФСС Длиценцом

 7. **Клубови Друге лиге за жене** „Север“, „Центар“, „Запад“ и „Југ“(III ранг так.)

 I сениорски тим :

 **Тренер** са UEFA / ФСС C лиценцом

8. **Клубови Прве ФУТСАЛ лиге Србије**

 **Тренер** са UEFA B Futsal лиценцом

 9. **Клубови Друге ФУТСАЛ лиге Србије**

 **Тренер** са UEFA B Futsal лиценцом

 12. **Клубови територијалних футсал лига Србије**

 **Тренер** са ФСС футсал лиценцом

 **Члан 30.**

 Квалификациона структура тренера, у зависности од ранга такмичења тимова омладинских категорија како следи :

1. **Клубови Омладинске/Кадетске лиге ФСС**, (I омладински ранг такмичења)

Морају имати закључен професионални уговор или радни однос са тренерима.

* **У-19 -** Тренер са **UEFA A Elite Youth** лиценцом
* **У-17 -** Тренер са **UEFA A Elite Youth** лиценцом
* Тренер специјалиста за рад са голманима **- UEFA B GK** лиценца

2. **Клубови лига територијалних ФС** (II омладински ранг такмичења)

 **- У-19 -** Тренер са **UEFA B Youth** лиценцом

 - **У-17** - Тренер са **UEFA B Youth** лиценцом

 - **У-15** -Тренер са **UEFA B** **Youth**  лиценцом

 - **У-13** -Тренер са **UEFA B** лиценцом

 - **У-10** - Тренер са **UEFA C / ФСС Д** лиценцом

 3.**Клубови осталих лига нижих рангова такмичења**

 Тренер са UEFA C / ФСС Ц / ФСС Д лиценцом

 **Члан 31.**

 За прилагођавање броја и квалификационе структуре тренера као обавеза клуба, по овом Правилнику, предвиђен је рок од 3 године (од такмичарске 2023/24 сезоне).

 У том временском периоду (2020 год. – 2023 год.) дозволе за рад тренерима који не испуњавају ову квалификациону структуру, издаваће се по одредбама предходног Правилника .

 **VIII – ДОЗВОЛЕ ЗА РАД**

 **Члан 32.**

Клубови су дужни да затраже дозволу за рад свих тренера у клубу најкасније седам дана пре почетка првенства.

Дозволу за рад тренера фудбалским клубовима Супер и Прве лиге Србије, Омладинске, Кадетске лиге Србије, Супер лиге Србије за жене, Прве лиге Србије за жене и Прве ФУТСАЛ лиге Србије, издаје Комисија за издавање дозволе за рад ОФТ ФС Србије.

За фудбалске клубове нижих степена такмичења дозволе за рад тренера издају комисије за издавање дозволе за рад које именују организације фудбалских тренера надлежних територијалних фудбалских савеза.

 **Члан 33.**

Ближе одредбе о статусу тренера, условима под којима се издају дозволе за рад, обавезе фудбалског клуба и тренера регулишу се Правилником о издавању дозволе за рад и статусу тренера ФС Србије, чије одредбе не могу бити у супротности са одредбама овог Правилника.

 **Члан 34**.

Спорове између клубова и тренера решавају надлежни органи ФСС или територијалних савеза, у складу са одговарајућим правилницима.

**X - ДИСЦИПЛИНСКЕ МЕРЕ**

 **Члан 35.**

За неиспуњавање обавеза клубова предвиђених овим правилником, покренуће се поступак по одредбама Дисциплинског правилника ФСС.

**XI - ПРЕЛАЗНЕ ОДРЕДБЕ**

 **Члан 36**.

Сви прописи у фудбалским организацијама, који се односе на стручни и стручно-педагошки рад, морају се ускладити са одредбама овог Правилника, у року од шест месеци од дана његовог ступања на снагу.

 **Члан 37**.

Ступањем на снагу овог правилника престаје да важи Основни Правилник о стручно-педагошком раду у организацијама ФСС(Службени лист ФСС „Фудбал“, ванредни бр. 1/2007, 1/2009, 1/2010, 6/2011, 3/2013 и 1/2018).

 **Члан 38.**

Овај правилник ступа на снагу осмог дана од дана објављивања у Службеном листу ФС Србије "Фудбал".

 ПРЕДСЕДНИК

 **Славиша Кокеза**